De to ryggfinnene sitter langt fra hverandre. Bukfinnene er enorme hos unge individer, men har en mer normal størrelse for familien hos de voksne. Kroppen er dekt med store, cycloide skjell, og det finnes ikke noe panser på forkroppen. Arten har svømmeblære med to utposninger som går inn i skallen. Fargen er mørkeblå på ryggsiden, mens buken har sølvfarge. Den har aldri flekker, striper eller lignende markeringer. Maksimal lengde er minst 164 cm.